Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2021/C 472/13)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1) , senest tre måneder efter datoen for offentliggørelsen.

ENHEDSDOKUMENT

»Poivre de Penja«

EU-nr.: PGI-CM-02635 – 19. september 2020

BOB ( ) BGB (X)

1. Betegnelse

»Poivre de Penja«

2. Medlemsstat eller tredjeland

Cameroun

3. Beskrivelse af landbrugsproduktet eller fødevaren

3.1. Produkttype

Kategori 1.8. Andre produkter i bilag I til traktaten (krydderier m.m.)

3.2. Beskrivelse af produktet med betegnelsen i punkt 1

»Poivre de Penja« er et krydderi fremstillet af bær fra Piper nigrum, en klatreplante (lian) i peberfamilien (Piperaceae), der har en kraftig og stærk smag.

Produktet, dog undtagen den grønne type, markedsføres i denne form uden tilsætningsstoffer. Kornene har varierende størrelse (små, mellemstore eller store).

Denne peber kan fremstilles og markedsføres i følgende typer alt efter høsttidspunktet og efterbehandlingen: grøn, sort, hvid og rød.

»Poivre de Penja« har en blød, animalsk base. Den har aromaer med tunge noter af skov, ambra og moskus. Den har en fin duft, der hører til i familien af »friske krydderier«, og en varm smag.

Denne ikke særligt flygtige lugt har en tør, pebret hjertenote og er rig på basenoter.

Skarpheden eller fornemmelsen af varme i »Poivre de Penja« skyldes primært piperinindholdet, der er mindst 10,48 % (maksimalt 12,28 %).

Detaljeret beskrivelse af de forskellige typer »Poivre de Penja«

Type Form Minimumsstørrelse og minimums- rumvægt Farve Lugt/smag Andet Grøn — I klase eller afpillede — Bær eller hele klaser i saltlage eller eddike Kornene er mindst 3 mm Lys til mørk grøn Lugt af peber og urter Lugten er ikke stærk, når bærrene er hele Den stærke lugt fremkommer, hvis man knuser kornene, men den er mindre vedvarende end den sorte peber. Fejl, der ikke er tilladt: — støv — grus — planteaffald — fremmedlegemer — skimmel Sort peber Tørrede bær Kornene er mindst 3 mm Andel af kornene, der opfylder størrelseskriteriet 3 mm: 90 % Rumvægt 480 g/l Dybsort, sort, sort med brunt skær. Intens lugt Astringerende og stærk smag Fejl, der ikke er tilladt: — støv — grus — planteaffald — fremmedlegemer — beskadigede korn — ituskårne korn Peberens renhedsgrad inden markedsføring: 99 % Hvid Tørrede bær Kornene er mindst 3 mm Andel af kornene, der opfylder størrelseskriteriet: 90 % Rumvægt 510 g/l Hvid, grå eller beige Stærk og markant lugt Astringerende og meget stærk smag Fejl, der ikke er tilladt: — støv — grus — planteaffald — fremmedlegemer — beskadigede korn — ituskårne korn Peberens renhedsgrad inden markedsføring: 99 % Rød Tørrede bær Kornene er mindst 3 mm Andel af kornene, der opfylder størrelseskriteriet 3 mm: 90 % Rumvægt 480 g/l Rødbrun eller mørkerød Stærk og markant lugt Astringerende og meget stærk smag Fejl, der ikke er tilladt: — støv — grus — planteaffald — fremmedlegemer — vedhængende rester af korn — skimmel

Under opbevaringen må fugtigheden højst være 13 %.

3.3. Foder (kun for animalske produkter) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

Alle etaper af produktionen skal finde sted i det afgrænsede geografiske område, herunder:

— dyrkning

— afgrødeforvaltning

— høst af bær

— tørring (gælder sort, rød og hvid peber)

— rødning, dvs. udblødning (gælder kun hvid peber)

— skylning (gælder kun hvid peber)

— sortering af bær

— nedlægning i saltlage eller eddike (gælder kun grøn peber).

3.5. Særlige regler for udskæring, rivning eller emballering osv. af det produkt, som betegnelsen henviser til

—

3.6. Særlige regler for mærkning af det produkt, som betegnelsen henviser til

På EU’s indre marked skal alle nødvendige oplysninger om »Poivre de Penja« fremgå af etiketterne, navnlig betegnelsen »Poivre de Penja«.

Angivelsen »beskyttet geografisk betegnelse« eller EU’s officielle BGB-logo kan placeres i nærheden af betegnelsen »Poivre de Penja«.

Etiketten skal også tydeligt være forsynet med logoet for de beskyttede geografiske betegnelser, der er registreret hos OAPI (BGB-OAPI):

Etiketten skal endvidere indeholde:

— et batchnummer af hensyn til sporbarhed, hvis ikke dette nummer fremgår direkte af emballagen eller på en særlig etiket

— producentforeningens adresse

— udløbsdato

— og enhver anden lovbestemt angivelse.

4. Kort angivelse af det geografiske områdes afgrænsning

Penja er navnet på en kommune i departementet Moungo i Camerouns kystregion. Det dækker det område, som udgøres af distriktet Njombé-Penja. Det er ligeledes navnet på en dal med forskellige lokaliteter.

Det geografiske område omfatter kommunerne Manjo/NLohé, Loum, Njombé-Penja og Mbanga i departementet Moungo i kystregionen og ligeledes kommunen Tombel i departementet Koupé Manengouba i sydvestregionen.

Agroøkologiske betingelser

Administrativ enhed/kommune Agroøkologiske elementer Manjo/Nlohé Loum Njombé- Penja Tombel Mbanga Højde over havet 390 -579 m 300 -350 m 150 -200 m 400 -500 m 140 -150 m Nedbør 3 500 mm 3 500 mm 3 500 mm 3 000 mm 2 800 mm Temperatur 25 °C 26 °C 28 °C 26 °C 28 °C Luftfugtighed 61 % 70 % 70 % 65 % 79 % Kilde: Meteorologiske data CARBAP Njombé fra november 2011.

5. Tilknytning til det geografiske område

Der er en årsagssammenhæng mellem det specifikke produkts kvalitet og omdømme og dets geografiske oprindelse.

Det geografiske områdes egenart

Det geografiske område for »Poivre de Penja« er beliggende i det bakkede terræn syd for bjerget Koupé mellem kystregionen og sydvestregionen. Peberplantagerne er inddelt i mere eller mindre stenede basaltholdige parceller på bakkeskråningerne eller ved foden af disse. De plantager, der dyrkes i øjeblikket, ligger i en højde af 140-600 m over havet.

De ligger i et mikroklima, der er varmt, fugtigt fra april til oktober, men meget tørt resten af året.

Dyrkningen foregår på gammeldags facon, og der høstes med håndkraft. Derefter sker forarbejdningen ikke langt fra plantagerne i flere etaper: rødning, skylning, tørring og engrospakning.

»Poivre de Penja« har følgende særlige egenskaber

1) Usædvanlige organoleptiske kendetegn »Poivre de Penja« har en blød, animalsk base. Den har tunge noter af skov, ambra og moskus. Dens fine duft er mild og raffineret, og smagen varm. Først kildrer den elegant i næsen og derefter følger en rund og insisterende varme. Lugten har en tør, pebret hjertenote og er rig på basenoter. »Poivre de Penja« er også kraftig uden at være aggressiv, frisk og stærk og hører derfor til i familien »friske krydderier« ifølge kendere. Dens skarphed, der skyldes dens forholdsvis høje indhold af piperin, giver den et særpræg, som ingen andre typer peber kan mønstre.

2) Bær af høj kvalitet, der takket være især håndplukningen ikke er beskadigede.

Sammenhængen mellem det geografiske område for »Poivre de Penja« og produktets specifikke kvalitet

De geologiske og klimatiske forhold i regionen Penja danner grundlag for produktets særpræg.

Den basaltholdige vulkanske jordbund giver sammen med det varme og fugtige ækvatorialklima i vækstperioden peberplanterne mulighed for at nå deres fulde vækst, så de inden høsten i december står med modne »Poivre de Penja«-bær, der takket være den særligt mineralholdige og velafbalancerede jordbund er fulde af smag.

Knowhow

Ifølge veletableret knowhow høstes »Poivre de Penja« med håndkraft, klase for klase, hvilket sikrer peberkorn af høj kvalitet, der ikke er beskadiget af høstmaskiner.

Den hvide type »Poivre de Penja« er et naturligt produkt, der udelukkende skylles med rent kildevand, ved at bærrene efter høst lægges i polypropylenposer eller direkte i vand (hvis deres rumvægt er tilstrækkelig). Derefter lægges de i blød i cement- eller fajancekar i naturligt kildevand, der er beriget med de vulkanske jordarter, hvorfra det udspringer, og som skiftes hver anden dag i 10 dage. Dernæst trækkes poserne op af vandet, og efter ældgammel skik bearbejdes de med fødderne for at fjerne vandet. Rødningen sikrer en peber af fremragende kvalitet med særlige smagsnuancer og aromaer. Endelig tømmes poserne ud i store bassiner, og bærrene skylles omhyggeligt flere gange for at fjerne beskadigede skaller og stilke.

Sort, rød og hvid peber kan soltørres meget hurtigt (tre dage) takket være det tørre vejr i det geografiske område i perioden fra oktober til marts.

Sammenhængen mellem omdømmet og det geografiske miljø

»Poivre de Penja« er blevet dyrket i området Njombé-Penja i over 50 år og er kendt under denne betegnelse såvel i handelen som i dagligsproget til at betegne den peber, der dyrkes i netop dette geografiske område.

Talrige eksempler bekræfter betegnelsens omdømme, herunder:

— en artikel af Julien Clemencot af 2. januar 2015 trykt i avisen Jeune Afrique: Cameroun: »Hele verden bruger »Poivre de Penja« til at krydre maden med.«

»Med sin fremtrædende smag kildrer Penja-peber smagsløgene hos alverdens gourmeter. Fra stjernekokkenes borde til specialbutikkernes hylder forfører denne peber alle.

Den henter sin karakter i sin oprindelse. I fem år vokser denne kolossale slyngplante frem af en frugtbar og velafbalanceret vulkansk jordbund i et tropisk fugtigt klima […]«.

— en artikel i Le Monde af 8. marts 2016: Cameroun: Peber fra Penja, et lokalt produkt med »magiske« aromaer.

— ifølge værket »Epices — Sublimez vos plats préférés« (krydderier — gør dine yndlingsretter sublime) af Katherine Khodorowsky (Dunod, Paris, 2016):

»I gastronomiens panteon er den hvide Penja-peber en grand cru. Dens subtile aroma kan tilskrives det vestlige Camerouns vulkanske jord, der bearbejdes med hakke. Ækvatorialklimaet sørger for en harmonisk udvikling.«

Henvisning til offentliggørelsen af varespecifikationen

(Artikel 6, stk. 1, andet afsnit, i gennemførelsesforordning (EU) nr. 668/2014)

—

(1) EUT L 343 af 14.12.2012, s. 1.